Apstiprināti ar VSIA Latvijas Vides, ģeoloģijas un meteoroloģijas centrs” valdes

2022. gada 29. jūnija lēmumu Nr.4, protokols Nr. 22/2022, 4.p.

**Izsoles noteikumi nekustamā īpašuma "Stacijas", Vecdome, Dagdas pag., Krāslavas nov. atsavināšanai.**

**Vispārīgie nosacījumi**

**Izsoles organizētājs:**

Valsts sabiedrība ar ierobežotu atbildību ,,Latvijas Vides, ģeoloģijas un meteoroloģijas centrs”.

**Adrese:** Maskavas iela 165, Rīga, LV-1019, tālrunis 67032600, e-pasts: [lvgmc@lvgmc.lv](mailto:lvgmc@lvgmc.lv).

**Kontaktpersona:**

*par atsavināmo objektu* – Ivars Jankovskis, tālrunis +371 26653939, e-pasts: [ivars.jankovskis@lvgmc.lv](mailto:ivars.jankovskis@lvgmc.lv).

*par izsoles nosacījumiem un kārtību* – Ivars Bajārs, tālrunis +371 29421602, e-pasts: [ivars.bajars@lvgmc.lv](mailto:ivars.bajars@lvgmc.lv).

**1. Informācija par atsavināmo Objektu.**

1.1. Objekta nosaukums:

Nekustamais īpašums "Stacijas", Vecdome, Dagdas pag., Krāslavas nov. (kadastra numurs 60540040074), turpmāk - Objekts.

1.2. Objekta reģistrācija Zemesgrāmatā.

Saskaņā ar Rīgas rajona tiesas Zemesgrāmatu nodaļas lēmumu īpašuma tiesības ir reģistrētas Valsts sabiedrībai ar ierobežotu atbildību Latvijas Vides, ģeoloģijas un meteoroloģijas centrs”. Īpašuma tiesības apliecinošs dokuments (izraksts no Zemesgrāmatas) šo noteikumu pielikumā – Objekta novērtējumā. Objekta apgrūtinājumi minēti izrakstā no zemesgrāmatas nodalījuma.

1.3. Objekta īpašuma sastāvs un īss raksturojums.

1.3.1. zemes platība 0.4482 ha;

1.3.2. dzīvojamā māja (kadastra apzīmējums 6054 004 0074 001) 135,5 m²;

1.3.3. šķūnis (kadastra apzīmējums 6054 004 0074 002) 18,1 m2;

1.3.4. šķūnis (kadastra apzīmējums 6054 004 0074 003) 10,1 m2;

1.3.5. šķūnis (kadastra apzīmējums 6054 004 0074 005) 28 m2.

1.4. Ziņas par personām, kas nomā Objektu vai tā daļu.

Valsts sabiedrībai ar ierobežotu atbildību Latvijas Vides, ģeoloģijas un meteoroloģijas centrs” ir noslēgusi nomas līgumus par Objekta nomu.

1.5. Uz Objektu neattiecas pirmpirkuma tiesības.

**2. Objekta atsavināšana.**

2.1. Atsavināmā Objekta sastāvs.

**Pārdots tiek nekustamais īpašums ar zemi.**

2.2. Objekta nosacītā (sākuma) cena ir **EUR 4 600 (četri tūkstoši seši simti euro).**

2.3. Objekta atsavināšanas metode.

Pārdošana izsolē.

2.4. Objekta atsavināšanas paņēmiens.

Rakstiska izsole ar augšupejošu soli.

**Izsoles solis ir – 450 EUR.**

2.5. Objekta atsavināšanas izsoles rīkotājs.

Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – Atsavinātājs).

2.6. Objekta atsavināšanas pasākumu veikšanas kārtība.

2.6.1. Pēc šo noteikumu apstiprināšanas, vismaz četras nedēļas pirms izsoles oficiālā izdevuma „Latvijas Vēstnesis” tīmekļa vietnē [www.vestnesis.lv](http://www.vestnesis.lv), kā arī attiecīgās pašvaldības teritorijā izdotajā vietējā laikrakstā, ja tāds ir, kā arī VAS ,,Valsts nekustamie īpašumi” sludinājumu tīmekļa vietnē jāpublicē paziņojums par izsoli.

Paziņojumā jānorāda sekojoša informācija:

1. izsolāmās mantas nosaukumu un atrašanās vietu;
2. kur un kad var iepazīties ar izsoles noteikumiem;
3. izsolāmās mantas apskates vietu un laiku;
4. pieteikumu reģistrācijas un izsoles vietu un laiku;
5. izsolāmās mantas nosacīto cenu, nodrošinājuma apmēru un iemaksas kārtību;
6. personu, kurai ir pirmpirkuma tiesības, un Publiskas personas mantas atsavināšanas likuma [4.panta](https://likumi.lv/ta/id/68490#p4) ceturtajā daļā minēto personu atsavināšanas ierosinājumu esamību, kā arī termiņu, kādā minētās personas var iesniegt pieteikumu;
7. izsoles veidu;
8. samaksas kārtību;
9. pārdodamā nekustamā īpašuma turpmākās izmantošanas nosacījumus, ja tādi ir paredzēti.

2.6.2. Gadījumā, ja uz izsoli reģistrējies tikai viens izsoles dalībnieks, Objektu pārdod vienīgajam reģistrētajam izsoles dalībniekam par izsoles sākumcenu, kas ir paaugstināta vismaz par vienu soli saskaņā ar 2.4. punktu.

2.6.3. Pirkuma līgums tiek sagatavots 7 (septiņu) dienu laikā pēc pilnas samaksas veikšanas. Pirkuma līguma projekts pievienots šo noteikumu pielikumā Nr.1.

**3. Izsoles kārtība.**

3.1. Izsoles dalībnieki, to tiesības un pienākumi.

3.1.1. Par izsoles dalībnieku var būt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu, tai skaitā zemi, kā arī pašvaldība.

3.1.2. Pēc publikācijas oficiālā izdevuma „Latvijas Vēstnesis” tīmekļa vietnē [www.vestnesis.lv](http://www.vestnesis.lv) pretendentiem personīgi vai ar pilnvarotās personas starpniecību sludinājumā noteiktajā termiņā un vietā jāiesniedz pieteikums ar apliecinājumu par piedalīšanos izsolē saskaņā ar šiem noteikumiem, pievienojot tālāk minētos dokumentus.

3.1.3. Izsoles dalībniekiem, kuri vēlas reģistrēties izsolei, ir jāiesniedz šādi dokumenti:

3.1.3.1. *Latvijā reģistrētām juridiskām personām*:

* Valsts sabiedrībai ar ierobežotu atbildību Latvijas Vides, ģeoloģijas un meteoroloģijas centrs” adresēts pieteikums par piedalīšanos izsolē ar apliecinājumu pirkt Objektu saskaņā ar šiem atsavināšanas izsoles noteikumiem;
* juridiskās personas attiecīgās institūcijas lēmumu par nekustamā īpašuma iegādi;
* apliecinātu spēkā esošu statūtu (līguma) norakstu;
* izsoles reģistrācijas maksas samaksu apliecinošs dokuments;
* nodrošinājuma samaksu apliecinošs dokuments;
* pilnvara pārstāvēt juridisko personu izsolē (uzrādot personu apliecinošu dokumentu).

3.1.3.2. *Ārvalstīs reģistrētajām juridiskajām personām (ārvalstīs izsniegtie dokumenti tiek pieņemti, ja tie noformēti atbilstoši Latvijai saistošu starptautisko līgumu noteikumiem)*:

1. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” adresēts pieteikums par piedalīšanos izsolē ar apliecinājumu pirkt Objektu saskaņā ar šiem atsavināšanas izsoles noteikumiem;
2. notariāli apliecināta reģistrācijas apliecības vai attiecīgās valsts reģistra izziņas kopija;
3. notariāli apliecināti statūtu kopija;
4. izsoles reģistrācijas maksas samaksu apliecinošs dokuments;
5. nodrošinājuma samaksu apliecinošs dokuments;
6. pilnvara pārstāvēt juridisko personu izsolē (uzrādot personu apliecinošu dokumentu).

3.1.3.3. *Fiziskajām personām*:

1. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” adresēts pieteikums par piedalīšanos izsolē ar apliecinājumu pirkt Objektu saskaņā ar šiem atsavināšanas izsoles noteikumiem;
2. pases dati (norādot pilsonību), dzīves vietas adresi un tālruņa numuru;
3. izsoles reģistrācijas maksas samaksu apliecinošs dokuments;
4. nodrošinājuma samaksu apliecinošs dokuments;
5. notariāli apstiprināta pilnvara pārstāvēt fizisku personu izsolē (uzrādot personu apliecinošu dokumentu), ja fizisko personu pārstāv pilnvarnieks vai pārstāvis.

3.1.3.4. *Ārvalstu fiziskajām personām*:

1. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” adresēts pieteikums par piedalīšanos izsolē ar apliecinājumu pirkt Objektu saskaņā ar šiem atsavināšanas izsoles noteikumiem;
2. pases dati (norādot pilsonību), dzīves vietas adrese un tālruņa numurs;
3. izsoles reģistrācijas maksas samaksu apliecinošs dokuments;
4. nodrošinājuma samaksu apliecinošs dokuments;
5. notariāli apstiprinātu pilnvaru pārstāvēt fizisku personu izsolē (uzrādot personu apliecinošu dokumentu), ja fizisko personu pārstāv pilnvarnieks vai pārstāvis.

3.1.3.5. *Pašvaldībām*:

1. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” adresēts pieteikums par piedalīšanos izsolē ar apliecinājumu pirkt Objektu saskaņā ar šiem atsavināšanas izsoles noteikumiem;
2. Domes lēmums par nekustamā īpašuma iegādi;
3. pilnvara pārstāvēt pašvaldību izsolē (uzrādot personu apliecinošu dokumentu);
4. izsoles reģistrācijas maksas samaksu apliecinošs dokuments;
5. nodrošinājuma samaksu apliecinošs dokuments.

3.1.4. Izsoles dalībnieks netiek reģistrēts, ja:

1. nav vēl iestājies vai ir jau beidzies izsoles dalībnieku reģistrācijas termiņš;
2. sludinājumā norādītajā dalībnieku reģistrācijas vietā nav iesniegti visi šo noteikumu 3.1.3.punktā minētie dokumenti.

3.1.5. Izsoles Nodrošinājuma maksājumi:

3.1.5.1. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (vienotais reģistrācijas numurs 50103237791) kontā Nr. LV25UNLA0055000617927, A/S SEB Banka, kods UNLALV2X ***reģistrācijas maksa EUR 200 apmērā*** *ar atzīmi Nekustamā īpašuma "Stacijas", Vecdome, Dagdas pag., Krāslavas nov. izsoles reģistrācijas maksa;*

Reģistrācijas maksa netiek atmaksāta un reģistrācijai nodotie dokumenti izsoles dalībniekiem netiek atdoti.

3.1.5.2. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (vienotais reģistrācijas numurs 50103237791) kontā Nr. LV25UNLA0055000617927, A/S SEB Banka, kods UNLALV2X ***nodrošinājums 10 % apmērā*** *no Objekta sākumcenas cenas ar atzīmi* *”Nekustamā īpašuma "Stacijas", Vecdome, Dagdas pag., Krāslavas nov. izsoles reģistrācijas maksa”.*

3.1.6. Izsoles dalībniekiem ir tiesības iepazīties ar Objekta atsavināšanas izsoles noteikumiem, kā arī ar tehniskajiem rādītājiem, kuri raksturo pārdodamo Objektu un ir Izsoles rīkotāja rīcībā. Šo informāciju izsoles dalībniekiem sniedz Izsoles rīkotājs vai tā nozīmēts pārstāvis - Kontaktpersona.

3.2. Izsoles dalībniekus reģistrē uzskaites formās, norādot šādas ziņas:

1. izsolāmais Objekts, izsoles vieta un laiks;
2. dalībnieka reģistrācijas numurs un datums;
3. izsoles dalībnieka vārds, uzvārds, personas kods vai juridiskas personas nosaukums, reģistrācijas numurs;
4. juridiskās vai fiziskās personas adrese;
5. izsoles dalībnieka pilnvarotās personas pases dati, personas kods, tālruņa numurs (jāuzrāda personu apliecinošs dokuments un jāiesniedz pilnvara);
6. atzīmes par katra 3.1.3. punktā minētā dokumenta saņemšanu;
7. fiziskās personas vai tās pilnvarotā pārstāvja vai juridiskās personas pilnvarotā pārstāvja paraksts, kas apliecina ierakstu pareizību un atsavināšanas izsoles noteikumu saņemšanu.

3.3. Izsoles dalībnieku pieteikumu iesniegšana notiek līdz 2022. gada 31. augustam, plkst.10.00 nosūtot pa pastu uz Maskavas ielu 165, Rīgā, LV-1019 vai iesniedzot klātienē.

3.4. Izsoles komisija nav tiesīga līdz izsoles sākumam iepazīstināt fiziskās un juridiskās personas ar informāciju par izsoles dalībniekiem.

**4. Izsoles norise**

4.1. Piedāvājumu atvēršama notiks 2022. gada 31. augustā, plkst. 11.00, Maskavas ielā 165, Rīgā, 6. stāva zālē. kabinetā, Valsts sabiedrība ar ierobežotu atbildību ,,Latvijas Vides, ģeoloģijas un meteoroloģijas centrs” telpās.

4.2. Ja noteikumos noteiktajā termiņā nav iesniegts neviens pieteikums, atsavinātājs var pagarināt pieteikumu iesniegšanas termiņu, pārējos izsoles nosacījumus atstājot negrozītus.

4.3. Atsavinātājs, atklājot izsoli, nosauc Objekta saīsinātu sastāvu, paziņo Izsoles sākumcenu un informē par izsoles kārtību.

4.4. Pieteikumus atver to iesniegšanas secībā. Pēc pieteikuma atvēršanas atsavinātājs nosauc pretendentu, pieteikuma iesniegšanas datumu un laiku, kā arī pretendenta piedāvāto maksas apmēru un atsavinātāja pārstāvis parakstās uz pieteikuma.

4.5. Pēc visu pieteikumu atvēršanas, dokumentu atbilstības pārbaudes noteikumu prasībām, ja nav nekādu šaubu, atsavinātāja pārstāvis paziņo, ka rakstveida izsole ir pabeigta, kā arī nosauc visaugstāko cenu un pretendentu, kas to piedāvājis.

4.6. Ja pēc visu ierosinājumu atvēršanas izrādās, ka 2 (divi) vai vairāki pretendenti ir piedāvājuši vienādu maksu un pretendenti vai viņu pārstāvji piedalās pieteikumu atvēršanā, atsavinātājs turpina izsoli, pieņemot rakstiskus piedāvājumus no tiem pretendentiem, kuri piedāvājuši vienādu maksu, un organizē pieteikumu tūlītēju atvēršanu. Ja kāds no pretendentiem, kuri piedāvājuši vienādu augstāko maksu nepiedalās izsolē, atsavinātājs rakstiski lūdz pretendentiem, kuri piedāvājuši vienādu augstāko maksu, iesniegt savu piedāvājumu rakstveidā, nosakot piedāvājumu iesniegšanas un atvēršanas datumu, laiku un vietu.

4.7. Ja neviens no pretendentiem, kuri piedāvājuši vienādu maksu, neiesniedz jaunu piedāvājumu par augstāku maksu saskaņā ar nolikuma prasībām, atsavinātājs pieteikumu iesniegšanas secībā rakstiski piedāvā šiem pretendentiem slēgt līgumu atbilstoši to piedāvātajai maksai.

4.8. Rakstiskas izsoles gaita tiek protokolēta, norādot katra pretendenta solītā Objekta maksas summas. Izsoles protokolā tiek norādīti visi pretendenti, norādot katra pretendenta augstāko piedāvāto Objekta maksu, sarindojot tos secībā, kādā būtu, jāpiedāvā slēgt līgumu. Izsoles protokolu paraksta Atsavinātāja pārstāvis. Ja Atsavinātājs konstatē, ka ir nepieciešama pieteikuma dokumentu vai tajā ietvertās informācijas papildu pārbaude, atsavinātāja pārstāvis informē pretendentus par dienu un laiku, kad tiks paziņoti izsoles rezultāti. Ja pretendenti nepiedalās izsolē, atsavinātājs par izsoles rezultātu paziņošanas dienu un laiku informē tos rakstveidā, kā arī publicē informāciju VSIA “Latvijas Vides, ģeoloģijas un meteoroloģijas centrs” portālā https://www.meteo.lv, sadaļā „Izsoles”.

4.9. Atsavinātājs ir tiesīga pārbaudīt izsoles pretendentu sniegtās ziņas. Pretendents netiek atzīts par izsoles uzvarētāju, ja tiek atklāts, ka pretendents ir sniedzis nepatiesas ziņas.

4.10. Dalībai izsolē tiek pielaisti tikai tie pretendenti, kuru pieteikumus un pievienotos dokumentus atsavinātājs atzīst par atbilstošiem šīs izsoles noteikumu prasībām. Ja visu pretendentu iesniegtie pieteikumi un pievienotie dokumenti neatbilst šīs izsoles nolikuma prasībām, izsole ir izbeidzama bez rezultāta. Pretendenti, kuri netika pielaisti dalībai izsolē, tiek informēti par to rakstveidā 3 (trīs) darba dienu laikā.

4.11. Lēmumu par izsoles rezultātu apstiprināšanu pieņem atsavinātājs. Lēmums par izsoles rezultātu apstiprināšanu stājas spēkā dienā, kad lēmums par izsoles rezultātiem tiek publicēts internetā VSIA “Latvijas Vides, ģeoloģijas un meteoroloģijas centrs” portālā https://www.meteo.lv

4.12. Informācija par izsoles rezultātiem un piešķiršanu 2 (divu) darba dienu laikā pēc lēmuma pieņemšanas tiek publicēta internetā VSIA “Latvijas Vides, ģeoloģijas un meteoroloģijas centrs” portālā https://www.meteo.lv.

4.13.Atsavinātājam ir tiesības pārtraukt izsoli, ja tiek iegūta informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.

4.14. Atsavinātājs patur tiesības jebkurā brīdī pārtraukt izsoli, ja konstatē jebkādas nepilnības noteikumos.

4.15. Atsavinātājs līgumu piedāvā slēgt pretendentiem atbilstoši izsoles protokolā sarindotajai pretendentu secībai. Pretendents 5 (piecu) darba dienu laikā pēc rakstiskās izsoles rezultātu paziņošanas paraksta un iesniedz VSIA “Latvijas Vides, ģeoloģijas un meteoroloģijas centrs” parakstītu līgumu vai rakstiski paziņo par atteikumu parakstīt līgumu. Ja iepriekšminētajā termiņā pretendents līgumu neparaksta, iesniedzot vai neiesniedzot attiecīgu atteikumu, ir uzskatāms, ka pretendents no līguma slēgšanas ir atteicies.

4.16. Pretendents, kurš saskaņā ar 4.15.apakšpunktu paraksta pirkuma līgumu, nodrošina Izsolē nosolītās summas apmaksu saskaņā ar Atsavinātāja izrakstīto rēķinu.

4.17. Atsavinātājs attiecīgi piedāvā slēgt līgumu nākamajam pretendentam un pēc minētā piedāvājuma nosūtīšanas nodrošina minētās informācijas publicēšanu VSIA “Latvijas Vides, ģeoloģijas un meteoroloģijas centrs” tīmekļa vietnē https://www.meteo.lv.

4.18. Pretendents, kurš piedāvājis nākamo augstāko maksu, atbildi uz 4.16.apakšpunktā minēto piedāvājumu sniedz 2 (divu) nedēļu laikā no tā saņemšanas dienas. Ja pretendents piekrīt parakstīt līgumu par paša nosolīto augstāko maksu, 30 (trīsdesmit) dienu laikā pēc minētā paziņojuma nosūtīšanas viņš paraksta līgumu, apliecinot nosolītās summas apmaksas veikšanu. Informācija par līguma noslēgšanu ne vēlāk kā 2 (divu) darba dienu laikā pēc tā spēkā stāšanās tiek publicēta internetā VSIA “Latvijas Vides, ģeoloģijas un meteoroloģijas centrs” portālā https://www.meteo.lv.

4.19. Ja pretendents pirms izsoles rezultātu spēkā stāšanās dienas rakstveidā paziņo par to, ka turpmāk nav ieinteresēts parakstīt līgumu, tad atsavinātājs pēc izsoles rezultātu stāšanās spēkā piedāvājumu parakstīt līgumu attiecīgajam pretendentam nesūta, izņemot gadījumu, ja pretendents līdz izsoles rezultātu spēkā stāšanās dienai rakstveidā atsauc savu iesniegumu, izsakot piekrišanu parakstīt līgumu pēc tā saņemšanas.

4.20. Informācija par līguma noslēgšanu pēc tā noslēgšanas tiek publicēta VSIA “Latvijas Vides, ģeoloģijas un meteoroloģijas centrs” tīmekļa vietnē <https://www.meteo.lv> sadaļā ,,Izsoles”.

4.21. Izsoles dalībniekiem, kas nav nosolījuši pārdodamo Objektu, Atsavinātājam jāiesniedz attiecīgs iesniegums par dalības maksas atgriešanu. 7 (septiņu) darba dienu laikā pēc attiecīga iesnieguma saņemšanas tiek dalības maksa tiek atmaksāta. Reģistrācijas maksa netiek atmaksāta.

4.22. Ja Objekta nosolītājs atsakās parakstīt pirkuma līgumu, viņš zaudē tiesības uz nosolīto Objektu. Reģistrācijas maksa un nodrošinājums šādam dalībniekam netiek atmaksāts.

**5. Izsoles protokola un rezultātu apstiprināšana**

5.1. Izsoles komisija apstiprina izsoles protokolu 2 (divu) darba dienu laikā pēc izsoles.

5.2. Izsoles rezultātus apstiprinaValsts sabiedrība ar ierobežotu atbildību ,,Latvijas Vides, ģeoloģijas un meteoroloģijas centrs” valde vai valdes pilnvarota persona, kurai var iesniegt sūdzības par izsoles rīkotāja darbībām.

5.3. Izsoles rezultāti tiek apstiprināti viena mēneša laikā pēc 7.3. punktā minēto maksājumu nokārtošanas.

**6. Nenotikušās izsoles.**

6.1. Izsole uzskatāma par nenotikušu, ja:

1. neviens no izsoles dalībniekiem nepārsola Objekta izsoles sākuma cenu;
2. tiek noskaidrots, ka nepamatoti noraidīta kāda dalībnieka piedalīšanās izsolē;
3. noteiktajā laikā nav pieteicies un reģistrējies neviens izsoles dalībnieks;
4. dalībnieku reģistrācija un izsole notiek citā vietā un laikā, nekā tika izziņots presē publicētajā informācijā, vai izsole tikusi izziņota, pārkāpjot šos noteikumus;
5. izsoles dalībnieks - Objekta nosolītājs vai šajos noteikumos 7.7. punktā minētajā gadījumā nākamais augstākās cenas nosolītājs - nav šajos noteikumos noteiktajā termiņā un apmērā samaksājis par nosolīto Objektu;
6. Objekts pārdots pirms presē publicētajā informācijā norādītā termiņa;
7. Objekta nosolītājs atsakās parakstīt pirkuma līgumu, kurš sastādīts atbilstoši šiem noteikumiem;
8. saskaņā ar Civilprocesa likuma 589. pantā noteiktajiem apstākļiem.

6.2. Lēmumu par izsoles atzīšanu par nenotikušu pieņem Izsoles komisija.

**7. Norēķini par nosolīto Objektu, maksāšanas līdzekļi un kārtība.**

7.1. Pēc lēmuma par Izsoles rezultātu pieņemšanas un pēc Pirkuma līguma noslēgšanas Valsts sabiedrība ar ierobežotu atbildību ”Latvijas Vides, ģeoloģijas un meteoroloģijas centrs” Izsoles dalībniekam, kas atzīts par Objekta nosolītāju, izsniedz rēķinu par izsolē iegūto Objektu.

7.2. Maksāšanas līdzekļi.

Maksājumus par nosolīto Objektu 100 % (simts procentu) apmērā pircējs veic *euro*.

7.3. Izsoles dalībniekam, kurš nosolījis augstāko cenu, par objektu jānorēķinās sekojošā kārtībā:

7.3.1. Nodrošinājums jāsamaksā līdz izsoles piedāvājuma iesniegšanas brīdim;

7.3.2. Atlikušie maksājumi par Objektu jāveic viena mēneša laikā pēc šo noteikumu 7.1.punktā minētā rēķina saņemšanas.

7.4. Visi norēķini tiek veikti ar pārskaitījumu uz Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (vienotais reģistrācijas numurs 50103237791) kontā Nr. LV25UNLA0055000617927, A/S SEB Banka, kods UNLALV2X, ar atzīmi ”Nekustamā īpašuma "Stacijas", Vecdome, Dagdas pag., Krāslavas nov.”

7.5. VSIA Latvijas Vides, ģeoloģijas un meteoroloģijas centrs” ar izsoles dalībnieku, kurš nosolījis Objektu un veicis visus 7.3.punktā minētos maksājumus, noslēdz Objekta pirkuma līgumu.

7.6. Ja Objektu nosolījušais izsoles dalībnieks viena mēneša laikā nav norēķinājies par Objektu šajā sadaļā minētajā kārtībā, viņš zaudē tiesības uz nosolīto Objektu. Reģistrācijas maksa un nodrošinājums attiecīgajam dalībniekam netiek atmaksāts.

7.7. Ja nosolītājs noteiktajā laikā nav samaksājis nosolīto cenu, par to informē pircēju, kurš nosolījis nākamo augstāko cenu, un šim izsoles dalībniekam ir tiesības viena mēneša laikā no paziņojuma saņemšanas dienas paziņot par Objekta pirkšanu par paša nosolīto augstāko cenu. Vienlaicīgi ar paziņojuma iesniegšanu par Objekta pirkšanu ir jāveic pilns norēķins par Objektu.

7.8. Gadījumi, kuros iespējama maksājuma termiņu pagarināšana, nav paredzēti.

8. **NORĀDĪJUMI par valsts aizsargājamā arheoloģiskā pieminekļa NIPERU SENKAPI valsts aizsardzības Nr. 1069 Dagdas pagastā, Dagdas novadā, daļas - zemes vienības kadastra apzīmējums 6054 004 0074 -izmantošanu un saglabāšanu**

8.1. Kultūras pieminekli ir aizliegts iznīcināt, to drīkst pārveidot tikai izņēmuma gadījumā ar Pārvaldes atļauju, ja tā ir labākā iespēja, kā saglabāt pieminekli, vai arī tad, ja pārveidojuma rezultātā nepazeminās pieminekļa kultūrvēsturiskā vērtība.

8.2. Kultūras pieminekļa teritorijā nedrīkst izvietot eksplozīvas, ugunsnedrošas, ķīmiski aktīvas un atmosfēru piesārņojošas vielas, kas var apdraudēt kultūras pieminekli, kā arī iekārtas, kas izraisa vibrāciju, un vidi degradējošas materiālu krautuves un izgāztuves.

8.3. Īpašniekam ir pienākums laikus informēt Pārvaldi par būvniecības iecerēm un jebkuru saimniecisko darbību, kas pārveidos kultūras pieminekli, tā apkārtējo vidi aizsardzības zonas robežās. Pirms celtniecības un citu saimniecisko darbu uzsākšanas, jānodrošina kultūras vērtību apzināšana paredzamo darbu zonā.

8.4. Kultūras pieminekļa izpētes darbus, kas var novest pie tā pārveidošanas, arī arheoloģisko izpēti, drīkst veikt tikai ar Pārvaldes rakstveida atļauju un arheologu uzraudzībā. Izpētes un uzraudzības darbiem Pārvalde izsniedz atsevišķu atļauju.

8.5. Kultūras pieminekļa izpētē aizliegts izmantot ierīces metāla priekšmetu un materiāla blīvuma noteikšanai (piemēram, metāla detektorus), izņemot gadījumus, kad to atļāvusi Pārvalde.

8.6. Kultūras pieminekļa teritorijā un aizsardzības zonā (aizsargjoslā) (500 m ap kultūras pieminekli) saimniecisko darbību, kas saistīta ar mežizstrādi, jaunu ražotņu izveidi vai būvniecību u. c. darbībām, kas rada zemes struktūras vai reljefa pārveidojumus, drīkst veikt tikai pēc Pārvaldes rakstveida atļaujas saņemšanas. Pārvaldes atļaujas izsniedz, pamatojoties uz kultūras pieminekļa īpašnieka iesniegumu, norādot paredzamo darbu vietu, veidu u. c. informāciju. Saimnieciskās darbības ierobežošanas būtība ir nodrošināt, lai kultūras pieminekļa teritorijā un tā tiešā tuvumā netiku veiktas darbības, kas var būtiski ietekmēt kultūras pieminekļa saglabāšanu.

8.7. Saimnieciskā darbība kultūras piemineklī un tā aizsardzības zonā (saskaņā ar Likuma 23.panta pirmās daļas noteikumiem) veicama, saglabājot kultūras pieminekļa aizsargājamās un saglabājamās vērtības.

8.8. Aizliegts atsavināt viena kultūras pieminekļa vai pieminekļu kompleksa atsevišķas daļas, kā arī sadalīt vai apvienot zemi, ja tādējādi tiek apdraudēta kultūras pieminekļa saglabāšana.

8.9. Kultūras pieminekli var atsavināt, ja par nodomu to atsavināt īpašnieks ir paziņojis Pārvaldei, attiecīgās reģionālās nodaļas inspektors, ja tas nepieciešams, ir apsekojis kultūras pieminekli un nākamais tā īpašnieks ir saņēmis Pārvaldes norādījumus par šā kultūras pieminekļa izmantošanu un saglabāšanu un viņam šie norādījumi ir izskaidroti.

8.10. Ja zemes vienība, kurā atrodas kultūras piemineklis vai tā daļa, tiek iznomāta, nomas līgumā jāparedz nomnieka pienākumu ievērot normatīvos aktus kultūras pieminekļu aizsardzības jomā un Pārvaldes norādījumus par kultūras pieminekļa izmantošanu un saglabāšanu.

8.11. Fiziskās vai juridiskās personas, kuras jebkuras saimnieciskas darbības gaitā atklājušas objektus ar kultūrvēsturisku vērtību (arheoloģiskās senlietas - rotas, darba rīkus, ieročus, monētas, keramikas izstrādājumus, to lauskas u.c.), par to nekavējoties ziņo Pārvaldei (t.nr.26392723) un pārtrauc darbus līdz attiecīgam Pārvaldes paziņojumam.

8.12. Aizliegts atsavināt, iegūt, glabāt, pārvietot un pārsūtīt senlietas, kuras saskaņā ar Likuma 7.panta ceturtās daļas noteikumiem pieder Latvijas valstij.

8.13. Konstatējot aizdomīgas personas, kuras kultūras pieminekļa teritorijā darbojas ar rakšanas darba rīkiem vai metāla detektoriem, nekavējoties jāziņo Pārvaldes Latgales reģionālajai nodaļai (t.nr. 26392723) un Valsts policijai (112).

8.14. Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILLTPFNL) 30. panta pirmo daļu, kultūras pieminekļa īpašniekam, kā NILLTPFNL subjektam, ir pienākums nekavējoties ziņot Finanšu izlūkošanas dienestam par katru aizdomīgu darījumu. Ziņošanas pienākums attiecas arī uz līdzekļiem, kas rada aizdomas, ka tie tieši vai netieši iegūti noziedzīga nodarījuma rezultātā vai ir saistīti ar terorisma un proliferācijas finansēšanu vai šādu darbību mēģinājumu, bet vēl nav iesaistīti darījumā vai tā mēģinājumā, kā arī uz gadījumiem, kad bijis pietiekams pamats konstatēt aizdomīgu darījumu, bet nepietiekamas uzmanības vai nolaidības dēļ ziņošanas pienākums nav veikts.

8.15. Kultūras pieminekļa teritorijā pieļaujama vides kopšana bez zemes reljefu un struktūru ietekmējošas tehnikas izmantošanas.

8.16. Papildus informācijas nepieciešamības gadījumā par Kultūras pieminekli, lūdzam sazināties ar Pārvaldes Latgales reģionālo nodaļu (tālr.26392723 e-pasts [latgale@mantojums.lv](mailto:latgale@mantojums.lv)).

Valdes priekšsēdētājs E.Zariņš

Pielikums Nr.1

**PIRKUMA LĪGUMS**

Rīgā, 2022. gada \_\_. \_\_\_\_\_\_\_\_\_\_\_\_

**VSIA “Latvijas Vides, ģeoloģijas un meteoroloģijas centrs”**, vienotais reģistrācijas Nr. 50103237791, juridiskā adrese Maskavas iela 165, Rīga, LV-1019, tās valdes priekšsēdētāja Egila Zariņa un valdes locekles Sigitas Škapares personās, kuri rīkojas uz statūtu pamata, turpmāk līgumā saukts **„Pārdevējs”**, no vienas puses un

**\_\_\_\_\_\_\_\_\_\_\_\_\_\_\_\_\_\_**, deklarētās/ juridiskā adrese \_\_\_\_\_\_\_\_\_\_\_\_\_\_\_\_\_\_\_, turpmāk līgumā saukts **„Pircējs”,** no otras puses, abi kopā saukti par Pusēm, ievērojot Pārdevēja 2022. gada \_\_\_\_\_\_\_\_\_ rīkotās rakstiskās izsoles (turpmāk tekstā – **Izsole)** rezultātus un Izsoles noteikumu prasības, bez maldus, viltus vai spaidiem noslēdz šo līgumu par sekojošo:

1. **LĪGUMA PRIEKŠMETS**

1.1. Puses noslēdz darījumu, kur Pārdevējs pārdod, bet Pircējs pērk nekustamo īpašumu \_\_\_\_\_\_\_\_\_\_\_\_\_\_\_\_\_ (kadastra Nr. \_\_\_\_\_\_\_\_\_\_\_\_\_), kas sastāv no \_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā – Īpašums).

1.2. Pārdevēja īpašuma tiesības ir nostiprinātas \_\_\_\_\_\_\_\_\_\_\_\_\_\_\_ zemesgrāmatas nodalījumā Nr. \_\_\_\_\_\_\_\_\_\_\_\_\_\_\_\_\_\_\_\_.

1. **APMAKSAS SUMMA, KĀRTĪBA UN TERMIŅI**
   1. Īpašuma pirkuma summa saskaņā ar 2022. gada \_\_. \_\_\_\_\_\_\_\_\_\_\_ Izsoles protokolu sastāda EUR \_\_\_\_\_\_\_\_\_ (*summa vārdiem*).
      1. Pārdevējs apliecina, \_\_\_\_\_saņēmis no Pārdevēja izsoles nodrošinājuma maksu EUR \_\_\_ (summa vārdiem) apmērā.
      2. Atlikušo summu EUR \_\_\_\_\_ (summa vārdiem) Pircējs samaksā 30 (trīsdesmit) dienu laikā no Līguma noslēgšanas brīža.

2.2. Pirkuma summa tiek uzskatīta par samaksātu ar brīdi, kad tā ir ieskaitīta Pārdevēja norēķinu kontā, kas norādīts rēķinā.

2.3. Pārdevējs, parakstot šo Līgumu, apliecina, ka ir saņēmis no Pircēja šī Līguma 2.1.1. punktā norādīto Izsoles nodrošinājuma maksu.

1. **PIRCĒJA UN PĀRDEVĒJA PIENĀKUMI UN TIESĪBAS**

3.1. Pircējs apmaksā visus ar Īpašuma pārreģistrēšanu saistītos izdevumus. Pārdevējs nesedz nekādus Pircēja izdevumus, kas tam radušies, lai varētu pārreģistrēt un lietot nopirkto Īpašumu.

3.2. Pircējs apliecina, ka ir iepazinies ar Īpašuma tehnisko un faktisko stāvokli, tai skaitā arī dabā un tas viņu apmierina.

3.3. Noslēdzot šo līgumu, Pārdevējs apliecina, ka trešajām pusēm nav nekādu tiesību uz Īpašumu.

3.4. Pircēja pienākums ir līdz 2022. gada \_\_\_. \_\_\_\_\_\_\_\_\_\_\_\_\_ veikt Īpašuma reģistrēšanu uz sava vārda.

3.5. Pārdevēja pienākums ir nelikt šķēršļus Īpašuma reģistrēšanai uz Pircēja vārda un Pusēm abpusēji izdevīgā laikā un vietā ierasties pie zvērināta notāra, lai parakstītu nostiprinājuma lūgumu Īpašuma reģistrēšanai uz Pircēja vārda.

3.6. Pircējs, parakstot šo Līgumu, apliecina, ka ir iepazinies ar Ministru kabineta noteikumu Nr.1250 ***“****Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā”* 16.1 punktu, kas nosaka, ka *“Valsts nodevu par īpašuma tiesību nostiprināšanu zemesgrāmatā nosaka, piemērojot koeficientu 1,5, ja no dienas, kad parakstīts dokuments, kas apliecina nostiprināmās tiesības, vai tādas atzīmes dzēšanas, kas kavē labprātīgu tiesību nostiprinājumu, pagājuši vairāk nekā seši mēneši”* .

1. **NEPĀRVARAMA VARA**

Neviena Puse nenes atbildību par pilnīgu vai daļēju pienākumu neizpildi, ja neizpildi radījuši tādi apstākļi kā plūdi, zemestrīce, citi klimata apstākļi un stihiskas nelaimes vai karadarbība, mobilizācija vai vispārējie militārie apstākļi, valdības lēmumi vai nacionālo un vietējo amatpersonu lēmumi, nemieri vai citi apstākļi ārpus pašu kontroles, kas radušies pēc līguma noslēgšanas.

1. **STRĪDU IZSKATĪŠANA**

Visi strīdi, pretrunas vai prasības, kas rodas saskaņā ar šo līgumu, vai tā pārkāpumu, vai izbeigšanu vai spēkā esamību, vispirms risināmi pārrunu ceļā un, ja Pusēm nav izdevies vienoties 30 (trīsdesmit) dienu laikā, tad Puses ir tiesīgas vērsties tiesā Latvijas Republikas normatīvajos aktos noteiktajā kārtībā.

1. **LĪGUMA STĀŠANĀS SPĒKĀ, DARBĪBAS TERMIŅŠ UN LĪGUMA PĀRTRAUKŠANA**

6.1. Līgums ir sastādīts un parakstīts uz 2 (divām) lapas pusēm, 3 (trīs) autentiskos eksemplāros, no kuriem viens paliek Pārdevējam, viens – Pircējam un viens – zemesgrāmatu nodaļai. Visiem līguma eksemplāriem ir vienāds juridiskais spēks.

6.2. Līgums stājas spēkā ar tā parakstīšanas dienu un darbojas līdz pilnīgai Pušu saistību izpildei.

1. **PUŠU REKVIZĪTI UN PARAKSTS**

**PĀRDEVĒJS: PIRCĒJS:**

VSIA Latvijas Vides, ģeoloģijas un \_\_\_\_\_\_\_\_\_\_\_\_\_\_\_\_\_\_\_\_\_\_

meteoroloģijas centrs \_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. 50103237791 Adrese: \_\_\_\_\_\_\_\_\_\_\_\_\_\_\_\_

Adrese: Maskavas iela 165, Rīga, LV-1019

Kredītiestāde: A/S SEB Banka

Konta Nr.: LV25UNLA0055000617927

Kods: UNLALV2X

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

valdes locekle S. Škapare

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

valdes priekšsēdētājs E. Zariņš